हतियार कारोबार गर्ने व्यक्ति पक्राउ
हतियार कारोबार गर्ने कैलालीका एक व्यक्तिलाई प्रहरीले पक्राउ गरेको छ ।  पक्राउ पर्नेमा धनगढी उपमहानगरपालिका–१३ का २८ वर्षीय सरोज धानुक रहेका छन् ।
अविनाश चौधरीधनगढी, असोज १७ गते । हतियार कारोबार गर्ने कैलालीका एक व्यक्तिलाई प्रहरीले पक्राउ गरेको छ । पक्राउ पर्नेमा धनगढी उपमहानगरपालिका–१३ का २८ वर्षीय सरोज धानुक छन् ।धानुकले हतियारको कारोबार गरिरहेको भन्ने विशेष सूचनाको आधारमा खटेको प्रहरीले पक्राउ गरेको जिल्ला प्रहरी कार्यालयका प्रवक्ता एवम् प्रहरी नायब उपरीक्षक कुलदीप चन्दले जानकारी दिनुभयो । धानुकको साथबाट प्रहरीले एक थान कटुवा पेस्तोल र चार राउण्ड गोली बरामद गरेको छ । पक्राउ परेका धानुकलाई नियन्त्रणमा लिएर थप अनुसन्धान गर्ने कार्य भइरहेको प्रहरी नायब उपरीक्षक चन्दले बताउनुभयो ।  १०१ किलोमिटर नेपाल–भारत खुला सिमाना रहेको कैलालीमा साना हातहतियार सुरक्षा चुनौतीको विषय बनेको छ ।